title: Smernica Európskeho parlamentu a Rady 2007/45/ES z  5. septembra 2007 , ktorou sa stanovujú pravidlá pre menovité množstvá spotrebiteľsky balených výrobkov, zrušujú sa smernice Rady 75/106/EHS a 80/232/EHS a ktorou sa mení a dopĺňa smernica Rady 76/211/EHS

text:
               21.9.2007

               SK

               Úradný vestník Európskej únie

               L 247/17

      SMERNICA EURÓPSKEHO PARLAMENTU A RADY 2007/45/ES
   z 5. septembra 2007,
   ktorou sa stanovujú pravidlá pre menovité množstvá spotrebiteľsky balených výrobkov, zrušujú sa smernice Rady 75/106/EHS a 80/232/EHS a ktorou sa mení a dopĺňa smernica Rady 76/211/EHS
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernice Rady 75/106/EHS z 19. decembra 1974 o aproximácii právnych predpisov členských štátov týkajúcich sa plnenia určitých kvapalín do hotových obalov podľa objemu (3) a 80/232/EHS z 15. januára 1980 o aproximácii právnych predpisov členských štátov týkajúcich sa rozpätia menovitých množstiev a menovitých objemov prípustných pre niektoré výrobky v hotovom balení (4) stanovili menovité množstvá pre mnohé kvapalné a nekvapalné spotrebiteľsky balené výrobky, čoho cieľom bolo zabezpečiť voľný pohyb výrobkov, ktoré spĺňali požiadavky uvedených smerníc. Pre väčšinu výrobkov je popri menovitých množstvách Spoločenstva povolená existencia vnútroštátnych menovitých množstiev. Pre niektoré výrobky sú však stanovené menovité množstvá Spoločenstva, ktoré vylučujú akékoľvek vnútroštátne menovité množstvá.

               (2)

               Zmeny v preferenciách spotrebiteľov a inovácie týkajúce sa spotrebiteľského balenia a maloobchodu na úrovni Spoločenstva a na vnútroštátnej úrovni vyvolali potrebu posúdiť, či sú platné právne predpisy stále vhodné.

               (3)

               Súdny dvor rozhodol v rozsudku z 12. októbra 2000 vo veci C-3/99 Cidrerie-Ruwet (5), že členské štáty nesmú zakázať uviesť na trh spotrebiteľské balenie, ktorého menovitý objem nie je zahrnutý v rade Spoločenstva a ktorý sa v súlade so zákonom vyrába a uvádza na trh v inom členskom štáte, pokiaľ však nie je cieľom takéhoto zákazu plnenie prvoradej požiadavky súvisiacej s ochranou spotrebiteľa, zákaz sa bez rozdielu uplatňuje na vnútroštátne a rovnako aj na dovážané výrobky, pokiaľ je nevyhnutný na splnenie predmetnej požiadavky a je úmerný sledovanému cieľu a pokiaľ tento cieľ nemožno dosiahnuť opatreniami, ktoré menej obmedzujú obchod v rámci Spoločenstva.

               (4)

               Ochranu spotrebiteľa uľahčujú právne predpisy, ktoré boli prijaté po smerniciach 75/106/EHS a 80/232/EHS, najmä smernica Európskeho parlamentu a Rady 98/6/ES zo 16. februára 1998 o ochrane spotrebiteľa pri označovaní cien výrobkov ponúkaných spotrebiteľovi (6). Členské štáty, ktoré tak ešte neurobili, by mali zvážiť, či budú vykonávať smernicu 98/6/ES aj v niektorých oblastiach maloobchodu.

               (5)

               Hodnotenie vplyvu vrátane širokej konzultácie so všetkými zainteresovanými stranami ukázalo, že v mnohých odvetviach nezáväzné menovité množstvá zvyšujú slobodu výrobcov poskytovať tovar podľa vkusu spotrebiteľov a podporujú hospodársku súťaž, pokiaľ ide o kvalitu a cenu na vnútornom trhu. V iných odvetviach je však v záujme spotrebiteľa a podnikateľov vhodnejšie, aby sa ponechali nateraz povinné menovité množstvá.

               (6)

               Vykonávanie tejto smernice by v záujme lepšieho pochopenia jednotkových cien mala sprevádzať lepšia informovanosť spotrebiteľov a priemyslu.

               (7)

               Menovité množstvá by preto vo všeobecnosti nemali podliehať regulácii na úrovni Spoločenstva ani na vnútroštátnej úrovni a malo by byť možné uvádzať spotrebiteľsky balené výrobky na trh v akomkoľvek menovitom množstve.

               (8)

               V určitých odvetviach by však takáto deregulácia mohla spôsobiť neúmerne vysoké dodatočné náklady, hlavne pre malé a stredné podniky. Pre tieto odvetvia by sa preto mali platné právne predpisy Spoločenstva prispôsobiť na základe skúseností, najmä s cieľom zabezpečiť, aby sa menovité množstvá Spoločenstva pevne stanovili aspoň v prípade tých výrobkov, ktoré sa spotrebiteľom najviac predávajú.

               (9)

               Keďže zachovanie povinných menovitých množstiev by sa malo považovať za výnimku okrem odvetvia vína a liehovín, ktoré má osobitné vlastnosti, malo by sa pravidelne prehodnocovať na základe skúseností a s cieľom uspokojiť potreby spotrebiteľov a výrobcov. Ak Komisia v prípade odvetví, v ktorých sa môžu zachovať povinné menovité množstvá, zistí narušenie trhových podmienok alebo destabilizáciu správania spotrebiteľov, najmä správania najzraniteľnejších zákazníkov, môže zvážiť, či členské štáty majú byť oprávnené zachovať prechodné obdobia, a najmä najviac predávané veľkosti z povinného rozsahu.

               (10)

               V tých členských štátoch, v ktorých spotrebiteľsky balený chlieb predstavuje veľkú časť bežnej spotreby, existuje úzky vzťah medzi veľkosťou balenia a hmotnosťou chleba. Podobne ako v prípade iných spotrebiteľsky balených výrobkov, existujúca tradične používaná veľkosť spotrebiteľského balenia baleného chleba nebude ovplyvnená touto smernicou a môže sa naďalej používať.

               (11)

               S cieľom podporiť transparentnosť by sa všetky menovité množstvá spotrebiteľsky balených výrobkov mali ustanoviť v jedinom legislatívnom texte a následne by sa smernice 75/106/EHS a 80/232/EHS mali zrušiť.

               (12)

               S cieľom zvýšiť ochranu spotrebiteľov, najmä zraniteľných spotrebiteľov, ako sú zdravotne postihnuté osoby a staršie osoby, by sa mala dostatočná pozornosť venovať tomu, aby boli údaje o hmotnosti a objeme na označeniach spotrebiteľských výrobkov ľahšie čitateľné a viditeľné na spotrebiteľských baleniach v bežných podmienkach predaja.

               (13)

               Smernica 75/106/EHS ustanovuje pre určité kvapalné výrobky metrologické požiadavky, ktoré sú zhodné s požiadavkami ustanovenými v smernici Rady 76/211/EHS z 20. januára 1976 o aproximácii právnych predpisov členských štátov týkajúcich sa plnenia určitých spotrebiteľsky balených výrobkov podľa hmotnosti alebo objemu (7). Smernica 76/211/EHS by sa preto mala zmeniť a doplniť, aby sa do jej rozsahu pôsobnosti zahrnuli výrobky, na ktoré sa v súčasnosti vzťahuje smernica 75/106/EHS.

               (14)

               V súlade s bodom 34 Medziinštitucionálnej dohody o lepšej tvorbe práva (8) sa členské štáty vyzývajú, aby pre seba a v záujme Spoločenstva vypracovali a zverejnili vlastné tabuľky, ktoré budú čo najlepšie vyjadrovať vzájomný vzťah medzi touto smernicou a opatreniami na jej transpozíciu.

               (15)

               Keďže ciele tejto smernice nie je možné uspokojivo dosiahnuť na úrovni členských štátov, a preto ich z dôvodu zrušenia radov Spoločenstva a prípadne zabezpečenia jednotných menovitých množstiev Spoločenstva možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie týchto cieľov,

         PRIJALI TÚTO SMERNICU:
   KAPITOLA 1
   VŠEOBECNÉ USTANOVENIA
   Článok 1
   Predmet úpravy a rozsah pôsobnosti
   1.   Táto smernica ustanovuje pravidlá pre menovité množstvá výrobkov balených v spotrebiteľských baleniach. Uplatňuje sa na spotrebiteľsky balené výrobky a spotrebiteľské balenia vymedzené v článku 2 smernice 76/211/EHS.
   2.   Táto smernica sa neuplatňuje na výrobky uvedené v prílohe, ktoré sa predávajú v bezcolných predajniach na účely spotreby mimo Európskej únie.
   Článok 2
   Voľný pohyb tovaru
   1.   Pokiaľ články 3 a 4 neustanovujú inak, členské štáty nesmú odmietnuť, zakázať alebo obmedziť uvedenie spotrebiteľsky balených výrobkov na trh z dôvodov súvisiacich s menovitými množstvami balení.
   2.   S prihliadnutím na zásady uvedené v zmluve, a najmä na zásadu voľného pohybu tovaru, členské štáty, ktoré v súčasnosti predpisujú záväzné menovité množstvá pre mlieko, maslo, sušené cestoviny a kávu, ich môžu naďalej predpisovať do 11. októbra 2012.
   Členské štáty, ktoré v súčasnosti predpisujú povinné menovité množstvá pre biely cukor, ich môžu naďalej predpisovať do 11. októbra 2013.
   KAPITOLA II
   OSOBITNÉ USTANOVENIA
   Článok 3
   Uvádzanie určitých výrobkov na trh a ich voľný pohyb
   Členské štáty zabezpečia, aby sa výrobky uvedené v bode 2 prílohy, ktoré sú balené v spotrebiteľských baleniach v intervaloch uvedených v bode 1 prílohy, uvádzali na trh len vtedy, ak sú v spotrebiteľských baleniach v menovitých množstvách uvedených v bode 1 prílohy.
   Článok 4
   Aerosólové rozprašovače
   1.   Na aerosólových rozprašovačoch sa uvádza celkový menovitý objem nádoby. Musí sa uviesť tak, aby nedošlo k jeho zámene s menovitým objemom obsahu.
   2.   Odchylne od článku 8 ods. 1 písm. e) smernice Rady 75/324/EHS z 20. mája 1975 o aproximácii právnych predpisov členských štátov týkajúcich sa aerosólových rozprašovačov (9) sa na výrobkoch, ktoré sa predávajú v aerosólových rozprašovačoch, nemusí označovať menovitá hmotnosť ich obsahu.
   Článok 5
   Viackusové balenia a spotrebiteľské balenia vytvorené z jednotlivých balení, ktoré nie sú určené na predaj jednotlivo
   1.   Na účely článku 3 v prípade viackusových balení vytvorených z dvoch alebo viac jednotlivých spotrebiteľských balení sa na každé jednotlivé spotrebiteľské balenie uplatňujú menovité množstvá uvedené v bode 1 prílohy.
   2.   Ak je spotrebiteľské balenie vytvorené z dvoch alebo viacerých jednotlivých balení, ktoré nie sú určené na predaj jednotlivo, menovité množstvá uvedené v bode 1 prílohy sa uplatňujú na spotrebiteľské balenie.
   KAPITOLA III
   ZRUŠENIA, ZMENY A DOPLNENIA A ZÁVEREČNÉ USTANOVENIA
   Článok 6
   Zrušenia
   Smernice 75/106/EHS a 80/232/EHS sa zrušujú.
   Článok 7
   Zmena a doplnenie smernice 76/211/EHS
   V článku 1 smernice 76/211/EHS sa slová „s výnimkou tých, na ktoré sa vzťahuje smernica Rady 75/106/EHS z 19. decembra 1974 o aproximácii právnych predpisov členských štátov, týkajúcich sa plnenia určitých kvapalín do hotových obalov podľa objemu a“ vypúšťajú.
   Článok 8
   Transpozícia
   1.   Členské štáty prijmú a uverejnia do 11. októbra 2008 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu.
   Tieto opatrenia uplatňujú od 11. apríla 2009.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 9
   Podávanie správ, oznámenie odchýlok a monitorovanie
   1.   Komisia podá správu o uplatňovaní a účinkoch tejto smernice Európskemu parlamentu, Rade a Európskemu hospodárskemu a sociálnemu výboru do 11. októbra 2015 a potom každých desať rokov. V prípade potreby je k takejto správe pripojený návrh na revíziu tejto smernice.
   2.   Členské štáty uvedené v článku 2 ods. 2 oznámia Komisii do 11. apríla 2009 odvetvia, ktorých sa týka odchýlka uvedená v danom odseku, a dobu uplatňovania takejto odchýlky, rozsah uplatňovaných záväzných menovitých množstiev a predmetný interval.
   3.   Komisia sleduje uplatňovanie článku 2 ods. 2 na základe vlastných zistení a správ dotknutých členských štátov. Komisia sleduje najmä vývoj na trhu po transpozícii tejto smernice a na základe výsledkov takéhoto sledovania zváži uplatnenie opatrení v nadväznosti na túto smernicu tým, že zachová povinné menovité množstvá tovaru uvedeného v článku 2 ods. 2.
   Článok 10
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Články 2, 6 a 7 sa uplatňujú s účinnosťou od 11. apríla 2009.
   Článok 11
   Adresáti
   Táto smernica je určená členským štátom.

      V Štrasburgu 5. septembra 2007

            Za Európsky parlament

            predseda

         H.-G. PÖTTERING

            Za Radu

            predseda

         M. LOBO ANTUNES

      (1)  Ú. v. EÚ C 255, 14.10.2005, s. 36.

      (2)  Stanovisko Európskeho parlamentu z 2. februára 2006 (Ú. v. EÚ C 288 E, 25.11.2006, s. 52), spoločná pozícia Rady zo 4. decembra 2006 (Ú. v. EÚ C 311 E, 19.12.2006, s. 21), pozícia Európskeho parlamentu z 10. mája 2007 (zatiaľ neuverejnená v úradnom vestníku) a rozhodnutie Rady zo 16. júla 2007.

      (3)  Ú. v. ES L 42, 15.2.1975, s. 1. Smernica naposledy zmenená a doplnená Aktom o pristúpení z roku 2003.

      (4)  Ú. v. ES L 51, 25.2.1980, s. 1. Smernica naposledy zmenená a doplnená smernicou 87/356/EHS (Ú. v. ES L 192, 11.7.1987, s. 48).

      (5)  Zb. 2000, s. I-8749.

      (6)  Ú. v. ES L 80, 18.3.1998, s. 27.

      (7)  Ú. v. ES L 46, 21.2.1976, s. 1. Smernica zmenená a doplnená smernicou Komisie 78/891/EHS (Ú. v. ES L 311, 4.11.1978, s. 21).

      (8)  Ú. v. EÚ C 321, 31.12.2003, s. 1.

      (9)  Ú. v. ES L 147, 9.6.1975, s. 40. Smernica naposledy zmenená a doplnená nariadením (ES) č. 807/2003 (Ú. v. EÚ L 122, 16.5.2003, s. 36).

      PRÍLOHA
      RAD MENOVITÝCH MNOŽSTIEV OBSAHU SPOTREBITEĽSKÝCH BALENÍ
      1.   Výrobky predávané podľa objemu (množstvo v ml)

                  Tiché víno

                  V intervale od 100 ml do 1 500 ml len týchto 8 menovitých množstiev:
                  ml: 100 – 187 – 250 – 375 – 500 – 750 – 1 000 – 1 500

                  Žlté víno

                  V intervale od 100 ml do 1 500 ml len toto 1 menovité množstvo:
                  ml: 620

                  Šumivé víno

                  V intervale od 125 ml do 1 500 ml len týchto 5 menovitých množstiev:
                  ml: 125 – 200 – 375 – 750 – 1 500

                  Likérové víno

                  V intervale od 100 ml do 1 500 ml len týchto 7 menovitých množstiev:
                  ml: 100 – 200 – 375 – 500 – 750 – 1 000 – 1 500

                  Aromatizované víno

                  V intervale od 100 ml do 1 500 ml len týchto 7 menovitých množstiev:
                  ml: 100 – 200 – 375 – 500 – 750 – 1 000 – 1 500

                  Liehoviny

                  V intervale od 100 ml do 2 000 ml len týchto 9 menovitých množstiev:
                  ml: 100 – 200 – 350 – 500 – 700 – 1 000 – 1 500 – 1 750 – 2 000

            2.   Vymedzenia výrobkov

                  Tiché víno

                  Víno, ako je vymedzené v článku 1 ods. 2 písm. b) nariadenia Rady (ES) č. 1493/1999 zo 17. mája 1999 o spoločnej organizácii trhu s vínom (1) (kód KN ex 2204)

                  Žlté víno

                  Víno, ako je vymedzené v článku 1 ods. 2 písm. b) nariadenia (ES) č. 1493/1999 (kód KN ex 2204) s určením pôvodu: „Côtes du Jura“, „Arbois“, „L'Etoile“ a „Château-Chalon“ vo fľašiach, ako je vymedzené v prílohe I bod 3 nariadenia Komisie (ES) č. 753/2002 z 29. apríla 2002, ktorým sa stanovujú určité pravidlá uplatňovania nariadenia Rady (ES) č. 1493/1999, pokiaľ ide o popis, označovanie, prezentáciu a ochranu určitých vinárskych výrobkov (2)

                  Šumivé víno

                  Víno, ako je vymedzené v článku 1 ods. 2 písm. b) a v prílohe I bodoch 15, 16, 17 a 18 nariadenia (ES) č. 1493/1999 (kód KN 2204 10)

                  Likérové víno

                  Víno, ako je vymedzené v článku 1 ods. 2 písm. b) a v prílohe I bode 14 nariadenia (ES) č. 1493/1999 (kódy KN 2204 21 – 2204 29)

                  Aromatizované víno

                  Aromatizované víno, ako je vymedzené v článku 2 ods. 1 písm. a) nariadenia Rady (EHS) č. 1601/91 z 10. júna 1991, ktorým sa stanovujú všeobecné pravidlá definície, opisu a ponuky aromatizovaných vín, aromatizovaných nápojov na báze vína a aromatizovaných kokteilov z aromatizovaných vínnych produktov (3) (kód KN 2205)

                  Liehoviny

                  Liehoviny, ako sú vymedzené v článku 1 ods. 2 nariadenia Rady (EHS) č. 1576/89 z 29. mája 1989 stanovujúceho všeobecné pravidlá na definovanie, opis a uvádzanie liehovín na trh (4) (kód KN 2208)

         (1)  Ú. v. ES L 179, 14.7.1999, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).

         (2)  Ú. v. ES L 118, 4.5.2002, s. 1. Nariadenie naposledy zmenené a doplnené nariadením (ES) č. 382/2007 (Ú. v. EÚ L 95, 5.4.2007, s. 12).

         (3)  Ú. v. ES L 149, 14.6.1991, s. 1. Nariadenie naposledy zmenené a doplnené Aktom o pristúpení z roku 2005.

         (4)  Ú. v. ES L 160, 12.6.1989, s. 1. Nariadenie naposledy zmenené a doplnené Aktom o pristúpení z roku 2005.


title: Smernica Rady z 25. júla 1978 o koordinácii zákonov, iných právnych predpisov alebo správnych opatrení týkajúcich sa činností zubných lekárov

text:
Dôležité právne oznámenie

|

31978L0687

Úradný vestník L 233 , 24/08/1978 S. 0010 - 0014 Fínske špeciálne vydanie: Kapitola 6 Zväzok 2 S. 0006  Grécke špeciálne vydanie: Kapitola 05 Zväzok 3 S. 0021  Švédske špeciálne vydanie: Kapitola 6 Zväzok 2 S. 0006  Španielske špeciálne vydanie: Kapitola 06 Zväzok 2 S. 0040  Portugalské špeciálne vydanie Kapitola 06 Zväzok 2 S. 0040

		Smernica Radyz 25. júla 1978o koordinácii zákonov, iných právnych predpisov alebo správnych opatrení týkajúcich sa činností zubných lekárov(78/687/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej články 49, 57, 66 a 235,so zreteľom na návrh Komisie,so zreteľom na stanovisko Zhromaždenia, [1]so zreteľom na stanovisko Hospodárskeho a sociálneho výboru, [2]keďže, s cieľom dosiahnutia vzájomného uznávania diplomov, osvedčení a iných úradných dokladov o formálnych kvalifikáciách v oblasti stomatológie, ustanovených v smernici Rady 78/686/EHS z 25. júla 1978 o vzájomnom uznávaní diplomov, osvedčení a iných dokladov o formálnych kvalifikáciách zubných lekárov vrátane opatrení na uľahčenie efektívneho uplatňovania práva usadiť sa a slobody poskytovať služby, [3] porovnateľná povaha odbornej prípravy v členských štátoch umožňuje, aby sa koordinácia v tejto oblasti obmedzila na požiadavku dodržiavania iba minimálnych štandardov, v dôsledku čoho je členským štátom ponechaná voľnosť v organizácii vyučovania;keďže, s cieľom vzájomného uznávania diplomov, osvedčení a iných úradných dokladov o formálnych kvalifikáciách v oblasti špeciálnej stomatológie a s cieľom dosiahnutia rovnakej východiskovej situácie v rámci spoločenstva pre všetkých príslušníkov horeuvedenej špecializácie, ktorí sú štátnymi príslušníkmi členských štátov, je istá koordinácia požiadaviek na vzdelávanie špecialistov v oblasti stomatológie potrebná; keďže sa z tohto hľadiska prejavuje potreba zavedenia istých minimálnych požiadaviek, upravujúcich právo na účasť na špecializovanom vzdelávaní, minimálnu dĺžku vzdelávania, metódy poskytovania tohto vzdelávania a miesto, kde sa má vykonávať, ako aj dohľad, ktorému by malo podliehať; keďže sa takéto kritériá týkajú iba špecializácií bežných v niekoľkých členských štátoch;keďže z dôvodu verejného zdravia je v rámci spoločenstva potrebné postupovať k spoločnej definícii činnosti zmienených profesionálov; keďže táto smernica v danom štádiu neumožňuje dosiahnuť úplnú koordináciu týkajúcu sa činnosti zubných lekárov v jednotlivých členských štátoch;keďže členské štáty zabezpečia od zavedenia tejto smernice, aby odborné vzdelávanie zubným lekárom poskytovalo znalosti potrebné pre vykonávanie všetkých činností vrátane prevencie, diagnostikovania a liečenia anomálií a ochorení zubov, ústnej dutiny, čeľustí a okolitých tkanív;keďže koordinácia podmienok na vykonávanie takýchto činností tak, ako to ustanovuje táto smernica, nevylučuje akúkoľvek ďalšiu následnú koordináciu;keďže koordinácia predpokladaná touto smernicou sa týka odborného vzdelávania zubných lekárov; keďže čo sa týka vzdelávania, väčšina členských štátov v súčasnosti nerozlišuje medzi zubnými lekármi vykonávajúcimi svoju činnosť ako zamestnanci a zubnými lekármi, ktorí ju vykonávajú ako samostatne zárobkovo činné osoby; keďže z tohto dôvodu, ako i v záujme čo možno najširšieho podporovania voľného pohybu odborníkov v rámci spoločenstva sa prejavuje potreba rozšíriť platnosť tejto smernice na zubných lekárov vykonávajúcich svoju činnosť ako zamestnanci;keďže v čase notifikácie tejto smernice vykonávajú v Taliansku stomatologickú prax výlučne lekári bez ohľadu na to, či sa špecializujú na odontostomatológiu; keďže na základe tejto smernice je Taliansko povinné vytvoriť novú kategóriu odborníkov oprávnených vykonávať stomatologickú prax pod iným titulom ako lekár; keďže pri vytváraní novej profesie musí Taliansko okrem zavádzania osobitného systému vzdelávania, ktorý bude v súlade s touto smernicou, vytvoriť i štruktúry príslušné k tejto novej profesii, napríklad komoru; keďže, berúc do úvahy rozsah opatrení, ktoré sa musia podniknúť, je potrebné udeliť Taliansku obdobie navyše na dosiahnutie súladu s touto smernicou,PRIJALA TÚTO SMERNICU:KAPITOLA IPOŽIADAVKY NA VZDELANIEČlánok 11. Členské štáty vyžadujú od osôb zamýšľajúcich zriadiť si a vykonávať stomatologickú prax v zmysle ustanovení článku 1 smernice 78/686/EHS, aby boli držiteľmi diplomu, osvedčenia alebo iného úradného dokladu o formálnych kvalifikáciách, uvedeného v článku 3 tej istej smernice, ktorý zaručí, že počas celého obdobia vzdelávania príslušná osoba nadobudla:a) primerané znalosti vo vedných disciplínach, na ktorých je založená stomatológia, ako aj dobré porozumenie vedeckým metódam, vrátane princípov merania biologických funkcií, vyhodnocovanie vedecky podložených faktov a analyzovania údajov;b) primerané znalosti o konštitúcii, fyziológii a správaní sa zdravých a chorých osôb, ako aj o vplyve prírodného a spoločenského prostredia na zdravotný stav človeka do tej miery, do akej tieto faktory ovplyvňujú stomatológiu;c) primerané znalosti o štruktúre a funkcii zdravých i chorých zubov, ústnej dutiny, čeľustí a okolitých tkanív a o ich vzťahu k celkovému zdravotnému stavu a k telesnému i spoločenskému blahu pacienta;d) primerané znalosti o klinických disciplínach a metódach, poskytujúcich zubnému lekárovi súvislý obraz o anomáliách, léziách a ochoreniach zubov, ústnej dutiny, čeľustí a okolitých tkanív a o preventívnej, diagnostickej a terapeutickej stomatológii;e) vyhovujúcu klinickú prax nadobudnutú pod vhodným dohľadom.Takéto vzdelávanie poskytne príslušnej osobe znalosti potrebné na vykonávanie všetkých činností zahŕňajúcich prevenciu, diagnostiku a liečenie anomálií a ochorení zubov, ústnej dutiny, čeľustí a okolitých tkanív.2. Celkové obdobie vzdelávania v oblasti stomatológie tohto druhu musí pozostávať najmenej z päťročného denného teoretického i praktického štúdia poskytovaného univerzitou, iným vzdelávacím zariadením vysokoškolského typu s uznaným rovnocenným štatútom alebo pod dohľadom univerzity a zahŕňa predmety uvedené v prílohe.3. S cieľom prijatia na uvedené štúdium uchádzač musí byť držiteľom diplomu alebo vysvedčenia, ktoré ho oprávňujú na prijatie na takéto štúdium na univerzitách členských štátov alebo v iných vzdelávacích zariadeniach vysokoškolského typu s uznaným rovnocenným štatútom.4. Žiadne ustanovenie tejto smernice nebráni tomu, aby členské štáty v súlade so svojimi vlastnými predpismi na svojom území udelili oprávnenie na začatie a vykonávanie činnosti zubného lekára držiteľom diplomov, osvedčení alebo iných úradných dokladov o vzdelaní, ktoré neboli získané v danom členskom štáte.Článok 21. Členské štáty zabezpečia, aby štúdium vedúce k získaniu diplomu, osvedčenia alebo iného úradného dokladu o vzdelaní v oblasti špeciálnej stomatológie, spĺňalo prinajmenšom nasledujúce požiadavky:a) zahŕňa absolvovanie a overenie päťročného denného teoretického i praktického štúdia v rámci vzdelávania uvedeného v článku 1 alebo získanie dokumentov uvedených v článku 7 ods. 1 smernice 78/686/EHS;b) pozostáva z teoretického i praktického vyučovania;c) ide o denné štúdium trvajúce najmenej tri roky, vykonávané pod dohľadom príslušných úradov alebo orgánov;d) vykonáva sa v univerzitnom zariadení, v zariadení zabezpečujúcom liečenie, vzdelávanie a vedecko-výskumnú činnosť, alebo tam, kde to bude vhodné, v zdravotníckom zariadení schválenom na takýto účel príslušnými úradmi alebo orgánmi;e) zahŕňa osobnú účasť zubného lekára vzdelávajúceho sa v činnostiach a povinnostiach vykonávaných v danom vzdelávacom zariadení.2. Členské štáty podmienia udelenie diplomu, osvedčenia alebo iného úradného dokladu o formálnych kvalifikáciách na vykonávanie špecializovanej stomatologickej praxe získaním niektorého z diplomov, osvedčení alebo iných úradných dokladov o formálnych kvalifikáciách uvedených v článku 1 alebo získaním dokumentov uvedených v článku 7 ods. 1 smernice 78/686/EHS.3. V lehote uvedenej v článku 8 ustanovia členské štáty úrady alebo orgány oprávnené na vydávanie diplomov, osvedčení alebo iných úradných dokladov o formálnych kvalifikáciách uvedených v článku 1.4. Členské štáty sa môžu odchýliť od ustanovení odseku 1 písm. a). Osoby, na ktoré sa takáto odchýlka vzťahuje, sa nemôžu odvolať na článok 4 smernice 78/686/EHS.Článok 31. Bez toho, aby bola dotknutá zásada denného štúdia ustanoveného v článku 2 ods. 1 písm. c) a až dovtedy, kým prijme Rada v súlade s odsekom 3 rozhodnutie, môžu členské štáty v prípadoch, v ktorých nebude denné štúdium zo závažných dôvodov možné, povoliť i diaľkové štúdium, vykonávané na základe podmienok schválených príslušnými vnútroštátnymi orgánmi.2. Celkové trvanie diaľkového štúdia sa nesmie účinkom odseku 1 skrátiť. Štandard vzdelávania sa nesmie znížiť ani v dôsledku diaľkovej povahy vzdelávania, ani v dôsledku vykonávania súkromnej platenej odbornej činnosti frekventanta.3. Najneskôr štyri roky po oznámení tejto smernice a na základe preskúmania situácie, konajúc pritom na základe návrhu Komisie a majúc na mysli, že za istých okolností by sa mala možnosť diaľkového vzdelávania zachovať a pre každú špecializáciu zvlášť prehodnotiť, Rada rozhodne, či by mali byť ustanovenia odsekov 1 a 2 zachované alebo pozmenené.Článok 4Ako prechodné opatrenie a bez ohľadu na články 2 ods. 1 písm. c) a 3 môžu členské štáty, ktorých zákony, iné právne predpisy alebo správne opatrenia povoľujú v čase notifikácie tejto smernice diaľkové vzdelávanie špecialistov, pokračovať v uplatňovaní týchto ustanovení u tých kandidátov, ktorí začali svoje špecializované vzdelávanie vykonávať najneskôr štyri roky po notifikácii tejto smernice. Ak Rada neprijme v súlade s článkom 3 ods. 3 rozhodnutie, toto obdobie môže byť predĺžené.KAPITOLA IIOBLASŤ ČINNOSTIČlánok 5Členské štáty zabezpečia, aby boli zubní lekári – chirurgovia vo všeobecnosti oprávnení vykonávať činnosti zahŕňajúce prevenciu, diagnostikovanie a liečenie anomálií a ochorení zubov, ústnej dutiny, čeľustí a okolitých tkanív v súlade s regulačnými predpismi a pravidlami profesionálneho správania sa platnými pre danú odbornosť v čase notifikácie tejto smernice.Členské štáty, ktoré nemajú také predpisy alebo pravidlá, môžu definovať alebo obmedziť vykonávanie istých činností uvedených v prvom pododseku do miery porovnateľnej s tou, ktorá existuje v ostatných členských štátoch.KAPITOLA IIIZÁVEREČNÉ USTANOVENIAČlánok 6Osoby, na ktoré sa vzťahuje článok 19 smernice 78/686/EHS, sa považujú za osoby spĺňajúce požiadavky predpísané článkom 2 ods. 1 písm. a).Na účely uplatňovania článku 2 ods. 2 sa bude s osobami, na ktoré sa vzťahuje článok 19 smernice 78/686/EHS, zaobchádzať rovnako ako s osobami, ktoré sú držiteľmi diplomov, osvedčení alebo iných úradných dokladov o formálnych kvalifikáciách v oblasti stomatológie uvedenými v článku 1.Článok 7Táto smernica sa vzťahuje aj na štátnych príslušníkov členských štátov, ktorí v súlade so smernicou Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva [4] vykonávajú alebo budú vykonávať ako zamestnanci ktorúkoľvek z činností uvedených v článku 1 smernice 78/686/EHS.Článok 81. Členské štáty prijmú opatrenia potrebné na dosiahnutie súladu s touto smernicou do 18 mesiacov od jej oznámenia a bezodkladne o tom informujú Komisiu. Taliansko však prijme takéto opatrenia najneskôr do šiestich rokov.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 9V prípadoch, keď sa členský štát stretne pri aplikovaní tejto smernice v určitých oblastiach s podstatnými ťažkosťami, preskúma Komisia v spolupráci s daným členským štátom tieto ťažkosti a vyžiada si stanovisko Výboru vyšších úradníkov pre zdravotníctvo zriadeného rozhodnutím 75/365/EHS [5] naposledy zmenenom a doplnenom rozhodnutím 78/689/EHS. [6]V prípade potreby predloží Komisia Rade príslušné návrhy.Článok 10Táto smernica je adresovaná členským štátom.V Bruseli 25. júla 1978Za RadupredsedaK. von Dohnanyi[1] Ú. v. ES C 101, 4.8.1970, s. 19.[2] Ú. v. ES C 36, 28.3.1970, s. 19.[3] Ú. v. ES L 233, 24.8.1978, s. 1.[4] Ú. v. ES L 257, 19.10.1968, s. 2.[5] Ú. v. ES L 167, 30.6.1975, s. 19.[6] Ú. v. ES L 233, 24.8.1978, s. 17.--------------------------------------------------PRÍLOHAŠtudijný program pre zubných lekárovŠtudijný program vedúci k získaniu diplomu, osvedčenia alebo iného úradného dokladu o formálnych kvalifikáciách v oblasti stomatológie obsahuje najmenej nasledujúce predmety. Jeden alebo viacero z týchto predmetov môžu byť vyučované v rámci iných disciplín alebo v spojitosti s nimi.a) Základné predmetychémia,fyzika,biológia.b) Lekársko-biologické a všeobecné lekárske predmetyanatómia,embryológia,histológia vrátane cytológie,fyziológia,biochémia (alebo fyziologická chémia),patologická anatómia,všeobecná patológia,farmakológia,mikrobiológia,hygiena,preventívna medicína a epidemiológia,rádiológia,fyzioterapia,všeobecná chirurgia,všeobecné lekárstvo vrátane pediatrie,otorinolaryngológia,dermatovenerológia,všeobecná psychológia – psychopatológia – neuropatológia,anestéziológia.c) Predmety priamo súvisiace so stomatológiouprostodoncia,dentálne materiály a prístrojekonzervatívne zubné lekárstvo,preventívne zubné lekárstvo,anestetiká a sedácia v zubnom lekárstve,špeciálna chirurgia,špeciálna patológia,klinická prax,pedostomatológia,čeľustná ortopédia,parodontológia,zubná rádiológia,gnatológia,organizácia, etika a právne predpisy v odbore zubného lekárstva,sociálne aspekty zubárskej praxe.--------------------------------------------------


title: Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (Text s významom pre EHP)

text:
               17.9.2015

               SK

               Úradný vestník Európskej únie

               L 241/1

         SMERNICA EURÓPSKEHO PARLAMENTU A RADY (EÚ) 2015/1535
   z 9. septembra 2015,
   ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (kodifikované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 114, 337 a 43,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   so zreteľom na stanoviská Európskeho hospodárskeho a sociálneho výboru (1),
   konajúc v súlade s riadnym legislatívnym postupom (2),
   keďže:

               (1)

               Smernica Európskeho parlamentu a Rady 98/34/ES (3) bola opakovane podstatným spôsobom zmenená (4). V záujme jasnosti a prehľadnosti by sa mala uvedená smernica kodifikovať.

               (2)

               Vnútorný trh pozostáva z oblasti bez vnútorných hraníc, v ktorej je zaručený voľný pohyb tovaru, osôb, služieb a kapitálu. Základnou zásadou Únie je preto zákaz množstevných obmedzení pohybu tovaru, ako aj opatrení s obdobným účinkom.

               (3)

               V záujme podporovania hladkého fungovania vnútorného trhu by sa mala zabezpečiť čo možno najvyššia miera prehľadnosti pri vnútroštátnych zámeroch prijať technické predpisy.

               (4)

               Prekážky obchodu vyplývajúce z technických predpisov a súvisiace s výrobkami sú prípustné iba v prípadoch, v ktorých sú potrebné na splnenie zásadných požiadaviek a v ktorých je ich cieľom verejný záujem, ktorého sú hlavnou zárukou.

               (5)

               Zásadný význam má pre Komisiu, aby mala k dispozícii pred prijatím technických opatrení potrebné informácie. Z toho dôvodu jej musia členské štáty, ktorých povinnosťou je uľahčovanie úlohy vyplývajúcej Komisii z článku 4 ods. 3 Zmluvy o Európskej únii (Zmluva o EÚ), oznamovať svoje návrhy z oblasti technických predpisov.

               (6)

               Všetky členské štáty musia tiež byť informované o technických predpisoch, ktoré zamýšľa prijať ktorýkoľvek iný členský štát.

               (7)

               Cieľom vnútorného trhu je vytvárať prostredie umožňujúce súťaž pri podnikaní. Zvýšené poskytovanie informácií predstavuje jeden zo spôsobov, ako napomáhať podnikom pri čo možno najlepšom využívaní výhod vlastných tomuto trhu. Z tohto dôvodu je potrebné umožniť, aby mohli prevádzkovatelia hospodárskych činností vyhodnocovať dopad vnútroštátnych technických predpisov navrhovaných inými členskými štátmi, čo sa dosiahne pravidelným zverejňovaním názvov oznámených návrhov opatrení, ako aj pomocou opatrení, súvisiacich s dôverným charakterom takýchto návrhov.

               (8)

               V záujme právnej istoty je žiaduce, aby členské štáty verejne vyhlásili, že vnútroštátny technický predpis bol prijatý v súlade s formálnym postupom, stanoveným v tejto smernici.

               (9)

               Čo sa týka technických predpisov na výrobky, opatrenia, ktorých cieľom je zabezpečenie riadneho fungovania alebo pokračujúceho rozvoja trhu, zahŕňajú zvýšenú prehľadnosť zámerov jednotlivých členských štátov a rozširovanie kritérií a podmienok na posúdenie možného vplyvu navrhovaných predpisov na trh.

               (10)

               Z toho dôvodu je potrebné posúdiť všetky požiadavky stanovené v súvislosti s výrobkom a brať do úvahy vývojové trendy vnútroštátnych postupov na reguláciu výrobkov.

               (11)

               Požiadavky, s výnimkou technických špecifikácií, vzťahujúce sa na životný cyklus výrobku po jeho uvedení na trh, majú schopnosť ovplyvňovať voľný pohyb tohto výrobku alebo vytvárať prekážky brániace riadnemu fungovaniu vnútorného trhu.

               (12)

               Je potrebné vyjasniť koncept de facto technického predpisu. Najmä ustanovenia, pomocou ktorých sa orgán verejnej moci odvoláva na technické špecifikácie alebo iné požiadavky alebo pomocou ktorých presadzuje ich dodržiavanie, ako aj ustanovenia vzťahujúce sa na výrobky, s ktorými sa orgán verejnej moci vo verejnom záujme zaoberá, prisudzujú takýmto požiadavkám alebo špecifikáciám záväznejšiu hodnotu, než akú by mali, vzhľadom na ich pôvod v súkromnom sektore.

               (13)

               Komisii a členským štátom je potrebné tiež poskytnúť dostatočný čas na vypracovanie návrhu zmien v zamýšľanom opatrení s cieľom odstrániť alebo zmierniť akékoľvek prekážky, ktoré by takéto opatrenie mohlo predstavovať pre voľný pohyb tovaru.

               (14)

               Dotknutý členský štát musí pri formulovaní konečného znenia zamýšľaného opatrenia brať uvedené zmeny do úvahy.

               (15)

               Z povahy vnútorného trhu vyplýva, že najmä v prípadoch, v ktorých nemôže byť členskými štátmi realizovaná zásada vzájomného uznávania, Komisia prijíma alebo navrhuje prijatie záväzných aktov. Stanovilo sa dočasné obdobie zastavenia prác (moratórium), cieľom ktorého je zabrániť tomu, aby prijatie vnútroštátnych opatrení ohrozilo prijímanie záväzných aktov v tej istej oblasti Európskym parlamentom a Radou alebo Komisiou.

               (16)

               Dotknutý členský štát má na základe všeobecných povinností stanovených v článku 4 ods. 3 Zmluvy o EÚ oddialiť zavedenie zamýšľaného opatrenia na dobu dostatočnú na to, aby umožnila buď spoločné preskúmanie navrhovaných zmien, alebo prípravu návrhu legislatívneho aktu, alebo prijatie záväzného aktu Komisie.

               (17)

               S cieľom uľahčenia prijatia opatrení Európskym parlamentom a Radou by sa mali členské štáty zdržiavať prijímania technických predpisov po tom, ako Rada prijme pozíciu v prvom čítaní k návrhu Komisie v tej istej oblasti.

               (18)

               Je potrebné ustanoviť Stály výbor, ktorého členov menujú členské štáty a ktorého úlohou je spolupracovať s Komisiou pri zmierňovaní nepriaznivých vplyvov na voľný pohyb tovaru.

               (19)

               Táto smernica by sa nemala dotýkať povinností členských štátov týkajúcich sa lehôt na transpozíciu do vnútroštátneho práva tých smerníc, ktoré sú uvedené v prílohe III časti B,

         PRIJALI TÚTO SMERNICU:
   Článok 1
   1.   Na účely tejto smernice sa uplatňujú tieto vymedzenia pojmov:

               a)

               „výrobok“ je každý priemyselne vyrábaný výrobok a každý poľnohospodársky výrobok vrátane rybích výrobkov;

               b)

               „služba“ je každá služba poskytovaná informačnou spoločnosťou, to jest každá služba, ktorá sa bežne poskytuje za odmenu, na diaľku, elektronickým spôsobom a na základe individuálnej žiadosti príjemcu služieb.
               Na účely tohto pojmu:

                           i)

                           „na diaľku“ znamená, že služba sa poskytuje bez toho, aby pri tom boli obe strany súčasne prítomné;

                           ii)

                           „elektronickým spôsobom“ znamená, že služba sa z miesta pôvodu odošle a na mieste určenia prijíma prostredníctvom elektronického zariadenia, určeného na spracovávanie (vrátane digitálneho komprimovania) a uskladňovanie údajov a je úplne vysielaná, prenášaná a prijímaná po drôte, prostredníctvom rádiových vĺn, optickým spôsobom, alebo inými elektromagnetickými prostriedkami;

                           iii)

                           „na základe individuálnej žiadosti príjemcu služieb“ znamená, že služba sa poskytuje prostredníctvom prenosu údajov na individuálnu žiadosť.

                     Indikatívny zoznam služieb, ktoré nespadajú pod tento pojem, je uvedený v prílohe I;

               c)

               „technická špecifikácia“ je špecifikácia obsiahnutá v dokumente stanovujúcom charakteristiky, ktoré sa od výrobku vyžadujú, ako je napríklad stupeň kvality, funkčnosť, bezpečnosť alebo rozmery vrátane požiadaviek vzťahujúcich sa na výrobok z hľadiska názvu, pod ktorým sa predáva, a tiež terminológie, symbolov, skúšania a skúšobných metód, balenia, označovania alebo štítkovania a postupov posudzovania zhody.
               Pojem „technická špecifikácia“ sa vzťahuje aj na výrobné metódy a postupy používané v súvislosti s poľnohospodárskymi výrobkami uvedenými v článku 38 ods. 1 druhom pododseku Zmluvy o fungovaní Európskej únie (ďalej len „ZFEÚ“), výrobkami určenými na spotrebu pre ľudí a zvieratá a liekmi, ako sú vymedzené v článku 1 smernice Európskeho parlamentu a Rady 2001/83/ES (5), ako aj na výrobné metódy a postupy vzťahujúce sa na iné výrobky v prípadoch, keď majú vplyv na charakteristiky týchto výrobkov;

               d)

               „iné požiadavky“ sú požiadavky iné ako technická špecifikácia, ktoré sú kladené na výrobok s cieľom ochrany najmä spotrebiteľov alebo životného prostredia a ktoré ovplyvňujú životnosť výrobku po jeho uvedení na trh, ako napríklad podmienky používania, opätovného používania a spotreby alebo zneškodňovania v prípadoch, v ktorých môžu mať takéto podmienky významný vplyv na zloženie alebo povahu výrobku alebo na jeho odbyt;

               e)

               „pravidlá vzťahujúce sa na služby“ sú požiadavky všeobecnej povahy, ktoré sa vzťahujú na zriaďovanie a vykonávanie služieb v zmysle písmena b), najmä ustanovenia týkajúce sa poskytovateľa služby, služieb ako takých a ich príjemcu a vylučujúce všetky pravidlá netýkajúce sa špecificky služieb tak, ako sú vymedzené v uvedenom písmene.
               Na účely tohto pojmu:

                           i)

                           sa pravidlo považuje za pravidlo osobitne určené pre služby informačnej spoločnosti vtedy, ak so zreteľom na jeho dôvodovú správu a jeho vykonávaciu časť je špecifickým cieľom a zámerom všetkých alebo niektorých z jeho ustanovení regulovanie takýchto služieb, vykonávané explicitným a cieleným spôsobom;

                           ii)

                           sa pravidlo nepovažuje za pravidlo osobitne určené pre služby informačnej spoločnosti vtedy, ak takéto služby ovplyvňuje iba nepriamym alebo náhodným spôsobom;

               f)

               „technický predpis“ sú technické špecifikácie a ďalšie požiadavky alebo pravidlá o službách vrátane príslušných správnych opatrení, dodržiavanie ktorých je v prípade predaja, poskytovania služieb, zriadenia poskytovateľa služby alebo používania služby v členskom štáte alebo na väčšej časti jeho územia de jure alebo de facto povinné, ako aj zákony, predpisy alebo administratívne opatrenia členských štátov, okrem tých, ktoré sú uvedené v článku 7, ktoré zakazujú výrobu, dovoz, predaj alebo používanie výrobku alebo ktoré zakazujú poskytovanie alebo používanie služby alebo usadenie sa subjektu ako poskytovateľa služby.
               Medzi de facto technické predpisy patria:

                           i)

                           zákony, predpisy alebo administratívne opatrenia členského štátu, ktoré odkazujú buď na technické špecifikácie alebo na iné požiadavky, alebo pravidlá o službách, alebo na profesijné pravidlá alebo pravidlá správnej praxe, ktoré obratom odkazujú na technické špecifikácie alebo iné požiadavky alebo pravidlá o službách, dodržiavanie ktorých tvorí predpoklad súladu s povinnosťami vyplývajúcimi z týchto zákonov, predpisov alebo správnych opatrení;

                           ii)

                           nezáväzné dohody, kde je jednou zo zmluvných strán orgán verejnej moci, a ktoré vo všeobecnom záujme zabezpečujú súlad s technickými špecifikáciami alebo inými požiadavkami alebo pravidlami o službách, s výnimkou špecifikácií vzťahujúcich sa na ponukové konania verejného obstarávania;

                           iii)

                           technické špecifikácie alebo iné požiadavky alebo pravidlá o službách, súvisiace s fiškálnymi alebo finančnými opatreniami, ktoré ovplyvňujú spotrebu výrobkov alebo služieb podporovaním súladu s takýmito technickými špecifikáciami alebo inými požiadavkami alebo pravidlami o službách; nepatria sem technické špecifikácie ani iné požiadavky alebo pravidlá o službách, ktoré súvisia s vnútroštátnymi systémami sociálneho zabezpečenia.

                     Patria sem technické predpisy, ukladané orgánmi určenými členskými štátmi a nachádzajúcimi sa v zozname, ktorý je vypracovaný a aktualizovaný, ak je to potrebné, Komisiou v rámci výboru uvedeného v článku 2.
               Rovnaký postup sa použije aj pre aktualizáciu tohto zoznamu;

               g)

               „návrh technického predpisu“ je znenie technickej špecifikácie, alebo inej požiadavky alebo pravidla o službách, vrátane administratívnych opatrení formulovaných s cieľom vydania alebo dosiahnutia vydania návrhu technického predpisu ako technického predpisu, pričom znenie je v štádiu prípravy a je v ňom ešte možné vykonať podstatné zmeny.

         2.   Táto smernica sa nevzťahuje na:

               a)

               služby rozhlasového vysielania;

               b)

               služby televízneho vysielania, na ktoré sa vzťahuje článok 1 ods. 1 písm. e) smernice Európskeho parlamentu a Rady 2010/13/EÚ (6).

         3.   Táto smernica sa nevzťahuje na predpisy súvisiace so záležitosťami, na ktoré sa vzťahuje právna úprava Únie pre oblasť telekomunikačných služieb v zmysle smernice Európskeho parlamentu a Rady 2002/21/ES (7).
   4.   Táto smernica sa nevzťahuje na predpisy súvisiace so záležitosťami, na ktoré sa vzťahuje právna úprava Únie pre oblasť finančných služieb, ktorých neúplný zoznam je uvedený v prílohe II tejto smernice.
   5.   S výnimkou článku 5 ods. 3 sa táto smernica nevzťahuje na predpisy vydané regulovanými trhmi v zmysle smernice Európskeho parlamentu a Rady 2004/39/ES (8), alebo na účel týchto trhov, ani na predpisy vydané inými trhmi alebo orgánmi vykonávajúcimi pre uvedené trhy zúčtovacie alebo platobné funkcie, alebo na účel takýchto iných trhov alebo orgánov.
   6.   Táto smernica sa nevzťahuje na tie opatrenia, ktoré považujú členské štáty na základe zmlúv za potrebné na ochranu osôb, najmä pracovníkov, ktorí výrobky používajú, za predpokladu, že takéto opatrenia nemajú na výrobky vplyv.
   Článok 2
   Zriaďuje sa Stály výbor pozostávajúci z predstaviteľov menovaných členskými štátmi, ktorí sa budú môcť obracať o pomoc na odborníkov alebo poradcov. Výboru bude predsedať predstaviteľ Komisie.
   Výbor si vypracuje vlastný rokovací poriadok.
   Článok 3
   1.   Výbor sa schádza najmenej dva razy do roka.
   Výbor sa schádza v osobitnom zložení, aby preskúmal otázky týkajúce sa služieb informačnej spoločnosti.
   2.   Komisia predloží výboru správu o zavádzaní a používaní postupov, predpísaných touto smernicou, a predloží návrhy zamerané na odstraňovanie existujúcich alebo predvídateľných prekážok obchodu.
   3.   Výbor vyjadrí svoje stanovisko k oznámeniam a návrhom uvedeným v odseku 2 a môže najmä v tejto súvislosti Komisii navrhovať, aby Komisia:

               a)

               v prípade potreby zabezpečovala, aby sa dotknuté členské štáty najprv navzájom dohodli na vhodných opatreniach s cieľom predísť riziku vzniku prekážok obchodu;

               b)

               prijímala všetky vhodné opatrenia;

               c)

               identifikovala oblasti, v ktorých sa javí potreba harmonizácie, a v prípade potreby príslušnú harmonizáciu v danom sektore uskutočnila.

         4.   Komisia sa musí s výborom poradiť:

               a)

               pri rozhodovaní o konkrétnom systéme, prostredníctvom ktorého sa má realizovať vymieňanie informácií upravovaných touto smernicou, a o akýchkoľvek zmenách v tomto systéme;

               b)

               pri vyhodnocovaní činnosti systému, zriadeného na základe tejto smernice.

         5.   Komisia môže s výborom prediskutovať všetky predbežné návrhy technických predpisov, ktoré Komisia dostane.
   6.   Výboru je možné postúpiť na základe žiadosti jeho predsedu alebo členského štátu akékoľvek otázky súvisiace s vykonávaním tejto smernice.
   7.   Rokovania výboru a informácie, ktoré sa mu predložia, sú dôverné.
   Ak sú však vykonané potrebné bezpečnostné opatrenia, môže sa výbor a vnútroštátne orgány poradiť s fyzickými alebo právnickými osobami vrátane osôb pochádzajúcich zo súkromného sektoru, s cieľom získania odborného stanoviska.
   8.   O otázkach týkajúcich sa pravidiel o službách môžu Komisia a výbor viesť konzultácie s fyzickými alebo právnickými osobami z priemyselného alebo akademického sektoru a, pokiaľ to je možné, s ich zastupujúcimi orgánmi, schopnými poskytnúť odborné stanovisko o sociálnych a spoločenských cieľoch a dôsledkoch akéhokoľvek návrhu pravidla o službách a vždy, keď sa Komisii a výboru odporučí, zoberú ich názor na vedomie.
   Článok 4
   Členské štáty oznámia Komisii v súlade s článkom 5 ods. 1 všetky žiadosti, ktoré predložili normalizačným inštitúciám s cieľom vypracovať technické špecifikácie alebo normu na špecifické výrobky na účel prijatia technického predpisu na takéto výrobky vo forme návrhov technických predpisov, a uvedú dôvody ich prijatia.
   Článok 5
   1.   Členské štáty okamžite oznámia Komisii, s výhradou článku 7, všetky návrhy technických predpisov okrem tých prípadov, keď ide len o prevzatie úplného textu medzinárodnej alebo európskej normy, pričom v takomto prípade postačí informácia o príslušnej norme; členské štáty oznámia Komisii aj dôvody, pre ktoré je prijatie takéhoto technického predpisu potrebné, keď tieto dôvody nebudú zjavné už z návrhu technického predpisu.
   Ak je to potrebné a ak sa tak neurobilo už pri predbežnom oznámení, členské štáty Komisii súčasne oznámia aj znenie základných zákonných alebo regulačných ustanovení, ktoré sa predmetnej veci priamym a zásadným spôsobom týkajú, a znalosť ich znení je potrebná na posúdenie dopadu návrhu technického predpisu.
   Členské štáty musia v súlade s podmienkami uvedenými v prvom a druhom pododseku tohto odseku opätovne oznámiť Komisii návrh technického predpisu, ak v ňom vykonajú také zmeny, ktoré majú za následok významnú zmenu jeho rozsahu pôsobnosti, skrátenie časového plánu, pôvodne predpokladaného pre jeho implementáciu, pridanie špecifikácií alebo požiadaviek alebo ich sprísnenie.
   Ak má návrh technického predpisu za cieľ predovšetkým obmedziť predaj alebo používanie chemickej látky, prípravku alebo výrobku z dôvodu verejného zdravia alebo ochrany spotrebiteľov alebo životného prostredia, členské štáty tiež oznámia buď súhrn všetkých relevantných údajov o dotknutej látke, prípravku alebo výrobku a o ich známych a dostupných náhradách, alebo odkazy na ne, ak sú takéto informácie k dispozícii, a oznámia predpokladané dopady opatrenia na verejné zdravie a ochranu spotrebiteľov a životného prostredia spolu s analýzou rizík vykonanou zodpovedajúcim spôsobom v súlade so zásadami stanovenými v prílohe XV časti II bode 3 nariadenia Európskeho parlamentu a Rady (ES) č. 1907/2006 (9).
   Komisia bezodkladne informuje o návrhu technického predpisu a všetkých dokumentoch, ktoré jej boli odoslané, ostatné členské štáty; môže v súvislosti s takýmto návrhom požiadať o názor aj výbor uvedený v článku 2 tejto smernice a keď to bude žiaduce, aj výbor zodpovedný za danú oblasť.
   V prípade technických špecifikácií alebo iných požiadaviek alebo pravidiel o službách uvedených v článku 1 ods. 1 písm. f) druhom pododseku bode iii) tejto smernice môžu byť pripomienky alebo podrobné stanoviská Komisie alebo členských štátov vyjadrené iba k tým aspektom, ktoré môžu prekážať obchodu alebo ktoré v súvislosti s pravidlami o službách bránia voľnému pohybu služieb alebo slobode usadiť sa poskytovateľov služieb, nie však k fiškálnym alebo finančným aspektom opatrenia.
   2.   Členskému štátu, ktorý odoslal návrh technického predpisu, môže Komisia a členské štáty poskytnúť svoje pripomienky; uvedený členský štát musí vziať takéto pripomienky pri ďalšom spracúvaní technického predpisu v maximálnej možnej miere do úvahy.
   3.   Členské štáty oznámia bezodkladne Komisii definitívne znenie technického predpisu.
   4.   Okrem prípadov, keď sa tak bude diať na výslovnú žiadosť oznamujúceho členského štátu, nebudú mať informácie poskytované na základe tohto článku dôverný charakter. Každá takáto žiadosť musí byť zdôvodnená.
   V takých prípadoch môže výbor uvedený v článku 2, ako aj vnútroštátne orgány, požiadať o odborný názor fyzické alebo právnické osoby zo súkromného sektoru, ak sa vykonajú nevyhnutné bezpečnostné opatrenia.
   5.   V prípadoch, keď návrh technického predpisu tvorí súčasť opatrení, ktoré sa vyžadujú oznamovať Komisii v prípravnom štádiu na základe iného aktu Únie, môžu členské štáty oznamovať skutočnosti v zmysle odseku 1 aj na základe tohto iného aktu, musia však pri tom formálne uviesť, že uvedené oznámenie je súčasne aj oznámením na účely tejto smernice.
   To, že Komisia nekoná vo veci návrhu technického predpisu na základe tejto smernice, nemá vplyv na žiadne rozhodnutie, ktoré by mohlo byť prijaté na základe iných aktov Únie.
   Článok 6
   1.   Členské štáty odložia prijatie návrhu technického predpisu o tri mesiace od dátumu, ako Komisia prijme oznámenie uvedené v článku 5 ods. 1.
   2.   Členské štáty odložia:

               —

               prijatie návrhu technického predpisu vo forme nezáväznej dohody v zmysle článku 1 ods. 1 písm. f) druhého pododseku bodu ii) o štyri mesiace,

               —

               bez vplyvu na odseky 3, 4, a 5 tohto článku prijatie akéhokoľvek iného návrhu technického predpisu, s výnimkou návrhu pravidiel o službách, o šesť mesiacov,

         odo dňa, keď Komisia prijme oznámenie uvedené v článku 5 ods. 1, ak im Komisia alebo iný členský štát poskytnú do troch mesiacov od toho dátumu podrobné stanovisko, z ktorého by vyplývalo, že zamýšľané opatrenie môže predstavovať prekážku pre voľný pohyb tovaru v rámci vnútorného trhu,

               —

               bez vplyvu na odseky 4 a 5 prijatie akéhokoľvek návrhu pravidiel o službách o štyri mesiace odo dňa, keď Komisia prijme oznámenie uvedené v článku 5 ods. 1, ak Komisia alebo iný členský štát poskytnú do troch mesiacov od toho dátumu podrobné stanovisko, z ktorého by vyplývalo, že zamýšľané opatrenie môže predstavovať prekážku pre voľný pohyb služieb alebo slobodu usadiť sa poskytovateľovi služieb v rámci vnútorného trhu.

         V prípade návrhov pravidiel o službách nesmú mať podrobné stanoviská Komisie alebo členských štátov vplyv na žiadne opatrenia prijímané v rámci kultúrnej politiky, najmä v audiovizuálnej oblasti, ktoré členské štáty prípadne prijmú v súlade s právnymi predpismi Únie, zohľadňujúc pri tom svoju jazykovú rôznorodosť, osobitné národné a regionálne charakteristiky a svoje kultúrne dedičstvo.
   Dotknutý členský štát Komisiu oboznámi s krokmi, ktoré na základe takýchto podrobných stanovísk navrhuje uskutočniť. Komisia prednesie k takejto reakcii pripomienky.
   Pri pravidlách o službách dotknutý členský štát tam, kde je to vhodné, naznačí dôvody, pre ktoré podrobné stanoviská nemožno zohľadniť.
   3.   S výnimkou návrhu pravidiel, ktoré sa vzťahujú na služby, členské štáty odložia prijatie návrhu technického predpisu o 12 mesiacov odo dňa, keď Komisia prijme oznámenie uvedené v článku 5 ods. 1 tejto smernice, ak Komisia do troch mesiacov od toho dátumu oznámi svoj úmysel navrhnúť alebo prijať k danej záležitosti v súlade s článkom 288 ZFEÚ smernicu, nariadenie alebo rozhodnutie.
   4.   Členské štáty odložia prijatie návrhu technického predpisu o 12 mesiacov od dátumu, keď Komisia prijme oznámenie uvedené v článku 5 ods. 1 tejto smernice, ak Komisia oznámi do troch mesiacov od toho dátumu svoje zistenie, že návrh technického predpisu sa týka záležitosti, ktorá je predmetom návrhu smernice, nariadenia lebo rozhodnutia predloženého Európskemu parlamentu a Rade v súlade s článkom 288 ZFEÚ.
   5.   Ak Rada prijme pozíciu v prvom čítaní počas zastavenia konania uvedeného v odsekoch 3 a 4, potom sa toto obdobie zastavenia konania predĺži na základe odseku 6 na 18 mesiacov.
   6.   Povinnosti uvedené v odsekoch 3, 4 a 5 zanikajú:

               a)

               ak Komisia členským štátom oznámi, že už nezamýšľa navrhnúť alebo prijať záväzný akt;

               b)

               ak Komisia členským štátom oznámi stiahnutie svojho návrhu;

               c)

               ak Európsky parlament a Rada alebo Komisia prijmú záväzný akt.

         7.   Odseky 1 až 5 sa nevzťahujú na prípady, v ktorých:

               a)

               je členský štát z naliehavých dôvodov spôsobených vážnymi a nepredvídateľnými okolnosťami súvisiacimi s ochranou verejného zdravia alebo verejnej bezpečnosti, ochranou zvierat alebo rastlín, ako aj kvôli pravidlám o službách a kvôli verejnej politike, najmä kvôli ochrane mladistvých, nútený pripraviť technické predpisy vo veľmi krátkom čase tak, aby ich mohol ihneď prijať a vykonať, čo neumožňuje uskutočniť konzultácie; alebo

               b)

               je členský štát z naliehavých dôvodov, spôsobených vážnymi okolnosťami súvisiacimi s ochranou bezpečnosti a celistvosti finančného systému, najmä ochranou vkladateľov, investorov a poistencov, nútený okamžite prijať a vykonať pravidlá vzťahujúce sa na finančné služby.

         V oznámení podľa článku 5 uvedie členský štát dôvody, ktoré oprávňujú naliehavosť uskutočnených opatrení. Komisia poskytne svoje stanovisko k oznámeniu v čo možno najkratšom čase. V prípadoch zneužitia tohto postupu vykoná Komisia príslušné opatrenia. Komisia bude neustále informovať Európsky parlament.
   Článok 7
   1.   Články 5 a 6 sa nevzťahujú na tie zákony, iné právne predpisy a správne opatrenia členských štátov alebo nezáväzné dohody, prostredníctvom ktorých členské štáty:

               a)

               plnia záväzné akty Únie, výsledkom ktorých je prijatie technických špecifikácií alebo pravidiel o službách;

               b)

               plnia povinnosti vyplývajúce z medzinárodných dohôd, výsledkom ktorých je prijatie spoločných technických špecifikácií alebo pravidiel o službách v rámci Únie;

               c)

               využívajú bezpečnostné klauzuly, umožnené záväznými aktmi Únie;

               d)

               vykonávajú článok 12 ods. 1 smernice Európskeho parlamentu a Rady 2001/95/ES (10);

               e)

               sa obmedzujú na vykonanie rozsudku Súdneho dvora Európskej únie;

               f)

               sa obmedzujú, v súlade so žiadosťou Komisie, na zmenu technického predpisu v zmysle článku 1 ods. 1 písm. f) s cieľom odstrániť prekážku obchodu, alebo v prípade pravidiel o službách, prekážku voľného pohybu služieb alebo slobody usadiť sa poskytovateľov služieb.

         2.   Článok 6 sa nevzťahuje na zákony, iné právne predpisy a správne opatrenia členských štátov, zakazujúcich výrobu, pokiaľ nenarušujú voľný pohyb výrobkov.
   3.   Odseky 3 až 6 článku 6 sa nevzťahujú na nezáväzné dohody podľa článku 1 ods. 1 písm. f) druhého pododseku bodu ii).
   4.   Článok 6 sa nevzťahuje na technické špecifikácie alebo iné požiadavky alebo pravidlá o službách podľa článku 1 ods. 1 písm. f) druhého pododseku bodu iii).
   Článok 8
   Komisia podáva každé dva roky Európskemu parlamentu, Rade a Európskemu hospodárskemu a sociálnemu výboru správu o výsledkoch uplatňovania tejto smernice.
   Komisia uverejňuje ročnú štatistiku prijatých oznámení v Úradnom vestníku Európskej únie.
   Článok 9
   Ak členské štáty prijmú technický predpis, tento bude obsahovať odkaz na túto smernicu alebo sa takýto odkaz pripojí pri jeho úradnom uverejnení. Spôsob vykonania odkazu stanovia členské štáty.
   Článok 10
   Smernica 98/34/ES, zmenená aktmi uvedenými v prílohe III časti A k tejto smernici, sa zrušuje bez vplyvu na povinnosti členských štátov týkajúce sa lehôt na transpozíciu do vnútroštátneho práva tých smerníc, ktoré sú uvedené v prílohe III časti B k zrušenej smernici a v prílohe III časti B k tejto smernici.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe IV.
   Článok 11
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 12
   Táto smernica je určená členským štátom.

      V Štrasburgu 9. septembra 2015

            Za Európsky parlament

            predseda

         M. SCHULZ

            Za Radu

            predseda

         N. SCHMIT

      (1)  Stanovisko zo 14. júla 2010 (Ú. v. EÚ C 44, 11.2.2011, s. 142) a stanovisko z 26. februára 2014 (Ú. v. EÚ C 214, 8.7.2014, s. 55).

      (2)  Pozícia Európskeho parlamentu z 15. apríla 2014 (zatiaľ neuverejnená v úradnom vestníku) a rozhodnutie Rady z 13. júla 2015.

      (3)  Smernica Európskeho parlamentu a Rady 98/34/ES z 22. júna 1998, ktorou sa stanovuje postup pri poskytovaní informácií v oblasti technických noriem a predpisov, ako aj pravidiel vzťahujúcich sa na služby informačnej spoločnosti (Ú. v. ES L 204, 21.7.1998, s. 37). Pôvodný názov bol „Smernica Európskeho parlamentu a Rady 98/34/ES z 22. júna 1998, ktorou sa stanovuje postup pri poskytovaní informácií v oblasti technických noriem a predpisov“. Názov bol zmenený smernicou Európskeho parlamentu a Rady 98/48/ES z 20. júla 1998, ktorou sa mení a dopĺňa smernica 98/34 ES o postupe pri poskytovaní informácií v oblasti technických noriem a predpisov (Ú. v. ES L 217, 5.8.1998, s. 18).

      (4)  Pozri prílohu III časť A.

      (5)  Smernica Európskeho parlamentu a Rady 2001/83/ES zo 6. novembra 2001, ktorou sa ustanovuje zákonník Spoločenstva o humánnych liekoch (Ú. v. ES L 311, 28.11.2001, s. 67).

      (6)  Smernica Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (Ú. v. EÚ L 95, 15.4.2010, s. 1).

      (7)  Smernica Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) (Ú. v. ES L 108, 24.4.2002, s. 33).

      (8)  Smernica Európskeho parlamentu a Rady 2004/39/ES z 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS (Ú. v. EÚ L 145, 30.4.2004, s. 1).

      (9)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).

      (10)  Smernica Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (Ú. v. ES L 11, 15.1.2002, s. 4).

      PRÍLOHA I

         Indikatívny zoznam služieb, na ktoré sa nevzťahuje článok 1 ods. 1 písm. b) druhý pododsek

      1.   Služby, ktoré nie sú poskytované „na diaľku“

      Služby poskytované za fyzickej prítomnosti poskytovateľa a príjemcu, i keď sa pri nich používajú elektronické prístroje:

                  a)

                  lekárska prehliadka alebo ošetrenie v lekárskej ambulancii za použitia elektronického zariadenia, pri ktorých je pacient fyzicky prítomný;

                  b)

                  nahliadnutie do elektronického katalógu v predajni, ak sa v nej zákazník nachádza;

                  c)

                  rezervácia letenky v cestovnej kancelárii za fyzickej prítomnosti klienta, uskutočnená prostredníctvom počítačovej siete;

                  d)

                  elektronické hry sprístupňované v herni elektronických hier (video-arcade), ak je zákazník fyzicky prítomný.

            2.   Služby, ktoré nie sú poskytované „elektronickým spôsobom“

                  —

                  Služby s materiálnym obsahom, aj keď sú poskytované prostredníctvom elektronických zariadení:

                              a)

                              automaty na vydávanie hotovosti alebo cestovných lístkov (bankovky, železničné cestovné lístky);

                              b)

                              prístup do cestnej siete, na parkoviská a pod. umožňovaný za úhradu, aj keď sa na vstupe/výstupe nachádzajú elektronické zariadenia, ktoré kontrolujú vstup a/alebo zabezpečujú správnosť úhrady.

                  —

                  Off-line služby: distribuovanie CD romov alebo softvérov na disketách.

                  —

                  Služby, ktoré sa neposkytujú prostredníctvom elektronických spracovávacích/inventarizačných systémov:

                              a)

                              hlasové telefonické služby;

                              b)

                              telefaxové/telexové služby;

                              c)

                              služby poskytované prostredníctvom hlasového telefónu alebo faxu;

                              d)

                              konzultácie s lekárom prostredníctvom telefónu/faxu;

                              e)

                              konzultácie s právnikom prostredníctvom telefónu/faxu;

                              f)

                              priamy predaj prostredníctvom telefónu/faxu.

            3.   Služby, ktoré nie sú poskytované „na základe individuálnej žiadosti príjemcu služieb“

      Služby poskytované bez individuálneho požiadania prostredníctvom vysielania údajov a určené na súčasný príjem neobmedzeným počtom jednotlivých prijímačov (prenos z jedného bodu do viacnásobných bodov):

                  a)

                  služby televízneho vysielania (vrátane výberu z videotéky na základe požiadavky) spadajúce pod článok 1 ods. 1 písm. e) smernice 2010/13/EÚ;

                  b)

                  služby rozhlasového vysielania;

                  c)

                  (televíziou prenášaný) teletext.

      PRÍLOHA II

         Indikatívny zoznam finančných služieb, na ktoré sa vzťahuje článok 1 ods. 4

                  —

                  Investičné služby,

                  —

                  Poisťovacie a zaisťovacie operácie,

                  —

                  Bankové služby,

                  —

                  Operácie, ktoré sa vzťahujú na penzijné fondy,

                  —

                  Služby, ktoré sa vzťahujú na obchodovanie s termínovanými obchodmi alebo opciami.

            Takéto služby zahŕňajú najmä:

                  a)

                  investičné služby uvedené v prílohe k smernici 2004/39/ES; služby podnikov kolektívneho investovania;

                  b)

                  služby spadajúce pod činnosti podliehajúce vzájomnému uznávaniu uvedenému v prílohe I k smernici Európskeho parlamentu a Rady 2013/36/EÚ (1);

                  c)

                  operácie spadajúce pod poisťovacie a zaisťovacie činnosti podľa smernice Európskeho parlamentu a Rady 2009/138/ES (2).

         (1)  Smernica Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013, s. 338).

         (2)  Smernica Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (Ú. v. EÚ L 335, 17.12.2009, s. 1).

      PRÍLOHA III
      ČASŤ A

         Zrušená smernica so zoznamom jej neskorších zmien

      (v zmysle článku 10)

                  Smernica Európskeho parlamentu a Rady 98/34/ES
                  (Ú. v. ES L 204, 21.7.1998, s. 37).

                  Smernica Európskeho parlamentu a Rady 98/48/ES
                  (Ú. v. ES L 217, 5.8.1998, s. 18).

                  Akt o pristúpení z roku 2004, príloha II časť 1 hlava H
                  (Ú. v. EÚ L 236, 23.9.2003, s. 68).

                  Iba pokiaľ ide o odkaz v bode 2 na smernicu 98/34/ES.

                  Smernica Rady 2006/96/ES
                  (Ú. v. EÚ L 363, 20.12.2006, s. 81).

                  Iba pokiaľ ide o odkaz v článku 1 na smernicu 98/34/ES.

                  Nariadenie Európskeho parlamentu a Rady (EÚ) č. 1025/2012
                  (Ú. v. EÚ L 316, 14.11.2012, s. 12).

                  Iba článok 26 ods. 2.

            ČASŤ B

         Lehoty na transpozíciu do vnútroštátneho práva

      (v zmysle článku 10)

                  Smernica

                  Lehota na transpozíciu

                  98/34/ES

                  —

                  98/48/ES

                  5. august 1999

                  2006/96/ES

                  1. január 2007

      PRÍLOHA IV

         Tabuľka zhody

                  Smernica 98/34/ES

                  Táto smernica

                  článok 1 prvý odsek, úvodná časť

                  článok 1 ods. 1 úvodná časť

                  článok 1 prvý odsek bod 1

                  článok 1 ods. 1 písm. a)

                  článok 1 prvý odsek bod 2 prvý pododsek

                  článok 1 ods. 1 písm. b) prvý pododsek

                  článok 1 prvý odsek bod 2 druhý pododsek, prvá zarážka

                  článok 1 ods. 1 písm. b) druhý pododsek, bod i)

                  článok 1 prvý odsek bod 2 druhý pododsek, druhá zarážka

                  článok 1 ods. 1 písm. b) druhý pododsek, bod ii)

                  článok 1 prvý odsek bod 2 druhý pododsek, tretia zarážka

                  článok 1 ods. 1 písm. b) druhý pododsek, bod iii)

                  článok 1 prvý odsek bod 2 tretí pododsek

                  článok 1 ods. 1 písm. b) tretí pododsek

                  článok 1 prvý odsek bod 2 štvrtý pododsek, úvodná časť

                  článok 1 ods. 2 úvodná časť

                  článok 1 prvý odsek bod 2 štvrtý pododsek, prvá zarážka

                  článok 1 ods. 2 písm. a)

                  článok 1 prvý odsek bod 2 štvrtý pododsek, druhá zarážka

                  článok 1 ods. 2 písm. b)

                  článok 1 prvý odsek bod 3

                  článok 1 ods. 1 písm. c)

                  článok 1 prvý odsek bod 4

                  článok 1 ods. 1 písm. d)

                  článok 1 prvý odsek bod 5 prvý pododsek

                  článok 1 ods. 1 písm. e) prvý pododsek

                  článok 1 prvý odsek bod 5 druhý pododsek

                  článok 1 ods. 3

                  článok 1 prvý odsek bod 5 tretí pododsek

                  článok 1 ods. 4

                  článok 1 prvý odsek bod 5 štvrtý pododsek

                  článok 1 ods. 5

                  článok 1 prvý odsek bod 5 piaty pododsek, úvodná veta

                  článok 1 ods. 1 písm. e) druhý pododsek, úvodná veta

                  článok 1 prvý odsek bod 5 piaty pododsek, prvá zarážka

                  článok 1 ods. 1 písm. e) druhý pododsek, bod i)

                  článok 1 prvý odsek bod 5 piaty pododsek, druhá zarážka

                  článok 1 ods. 1 písm. e) druhý pododsek, bod ii)

                  článok 1 prvý odsek bod 11 prvý pododsek

                  článok 1 ods. 1 písm. f) prvý pododsek

                  článok 1 prvý odsek bod 11 druhý pododsek, úvodná veta

                  článok 1 ods. 1 písm. f) druhý pododsek, úvodná veta

                  článok 1 prvý odsek bod 11 druhý pododsek, prvá zarážka

                  článok 1 ods. 1 písm. f) druhý pododsek, bod i)

                  článok 1 prvý odsek bod 11 druhý pododsek, druhá zarážka

                  článok 1 ods. 1 písm. f) druhý pododsek, bod ii)

                  článok 1 prvý odsek bod 11 druhý pododsek, tretia zarážka

                  článok 1 ods. 1 písm. f) druhý pododsek, bod iii)

                  článok 1 prvý odsek bod 11 tretí pododsek

                  článok 1 ods. 1 písm. f) tretí pododsek

                  článok 1 prvý odsek bod 11 štvrtý pododsek

                  článok 1 ods. 1 písm. f) štvrtý pododsek

                  článok 1 prvý odsek bod 12

                  článok 1 ods. 1 písm. g)

                  článok 1 druhý odsek

                  článok 1 ods. 6

                  článok 5

                  článok 2

                  článok 6 ods. 1 a 2

                  článok 3 ods. 1 a 2

                  článok 6 ods. 3 úvodná časť

                  článok 3 ods. 3 úvodná časť

                  článok 6 ods. 3 druhá zarážka

                  článok 3 ods. 3 písm. a)

                  článok 6 ods. 3 tretia zarážka

                  článok 3 ods. 3 písm. b)

                  článok 6 ods. 3 štvrtá zarážka

                  článok 3 ods. 3 písm. c)

                  článok 6 ods. 4 úvodná časť

                  článok 3 ods. 4 úvodná časť

                  článok 6 ods. 4 písm. c)

                  článok 3 ods. 4 písm. a)

                  článok 6 ods. 4 písm. d)

                  článok 3 ods. 4 písm. b)

                  článok 6 ods. 5 až 8

                  článok 3 ods. 5 až 8

                  článok 7

                  článok 4

                  článok 8

                  článok 5

                  článok 9 ods. 1 až 5

                  článok 6 ods. 1 až 5

                  článok 9 ods. 6 úvodná časť

                  článok 6 ods. 6 úvodná časť

                  článok 9 ods. 6 prvá zarážka

                  článok 6 ods. 6 písm. a)

                  článok 9 ods. 6 druhá zarážka

                  článok 6 ods. 6 písm. b)

                  článok 9 ods. 6 tretia zarážka

                  článok 6 ods. 6 písm. c)

                  článok 9 ods. 7 prvý pododsek, úvodná časť

                  článok 6 ods. 7 prvý pododsek, úvodná časť

                  článok 9 ods. 7 prvý pododsek, prvá zarážka

                  článok 6 ods. 7 prvý pododsek písm. a)

                  článok 9 ods. 7 prvý pododsek, druhá zarážka

                  článok 6 ods. 7 prvý pododsek písm. b)

                  článok 9 ods. 7 druhý pododsek

                  článok 6 ods. 7 druhý pododsek

                  článok 10 ods. 1 úvodná časť

                  článok 7 ods. 1 úvodná časť

                  článok 10 ods. 1 prvá zarážka

                  článok 7 ods. 1 písm. a)

                  článok 10 ods. 1 druhá zarážka

                  článok 7 ods. 1 písm. b)

                  článok 10 ods. 1 tretia zarážka

                  článok 7 ods. 1 písm. c)

                  článok 10 ods. 1 štvrtá zarážka

                  článok 7 ods. 1 písm. d)

                  článok 10 ods. 1 piata zarážka

                  článok 7 ods. 1 písm. e)

                  článok 10 ods. 1 šiesta zarážka

                  článok 7 ods. 1 písm. f)

                  článok 10 ods. 2, 3 a 4

                  článok 7 ods. 2, 3 a 4

                  článok 11 prvá veta

                  článok 8 prvý odsek

                  článok 11 druhá veta

                  článok 8 druhý odsek

                  článok 12

                  článok 9

                  článok 13

                  —

                  —

                  článok 10

                  článok 14

                  článok 11

                  článok 15

                  článok 12

                  príloha III

                  —

                  príloha IV

                  —

                  príloha V

                  príloha I

                  príloha VI

                  príloha II

                  —

                  príloha III

                  —

                  príloha IV